Abdulaziz al-Fazliy. Abdulaziz Usmon ibn Ibrohim al-Fazliy – „qozi“ laqabi bilan tanilgan Abu Amrning oʻgʻli. Abdulaziz al-Fazliy Buxoro qozisi boʻlgan. Gʻoyatda fozil, saxiy va karim, koʻrinishi chiroyli, ulugʻvor, oʻziga yarashgan, qozilik mansabini egallab turganida odamlar uning goʻzal siyrati haqida maqtab gapirganlar. Abdulaziz al-Fazliy hijriy 515-yil (milodiy 1121-yil)da haj ibodatini ado etgan. Buxoroda ham, Makkada ham hadislar tinglagan. U ulamolardan biri hisoblanadi, ulamolar ham undan hadis rivoyat qilganlar. Abdulaziz al-Fazliy hijriy 533-yil (milodiy 1138-yil)da vafot etgan.